钦定古今图书集成/理学汇编/字学典/第103卷 > 吴通元
## 钦定古今图书集成/理学汇编/字学典/第103卷 > 吴通元

按《唐书》本传：“吴通元，海州人。博学善文章。举神童，补
秘书正字。德宗立，召为翰林学士、知制诰。凡帝有撰
述，非通元笔未尝慊。陆贽欲斥远之，建言承平时，工
艺书画之穴，皆待诏翰林，而无学士。至德以来，命集
贤学士入禁中草书，诏因以名官。今四方无事，制书
职分，宜归中书舍人，请罢学士。”帝不许。贞元七年，拜
谏议大夫，贬泉州司马。

按《宣和书谱》：“通元以博学文章称于时，善画及书，于
行草尢长。当时名臣碑刻，往往得其书则夸以为荣，
至于文槁，断幅残纸，人争传之。”今御府所藏行书三：
《鱼朝恩神道碑》，槁上、下《度人经》。〈不完〉